es el en en el el el el el el el el el el el el el el en el el el en el el el el el el el el el el el el el el en el el el en fi el el en en en en el en el el el en es el el el el el el el el el el el en el en en el el el el el el el el el en en en en en en en uk en en en en en en el el el en en en en en en en uk el el en oc en uk en en en en en en en en en fa en en en en en en en en
Από τους δημοφιλέστερους προορισμούς της νοτιοανατολικής Ασίας, η εξωτική Μαλαισία αποτελεί τη χώρα των εκπλήξεων. Μοναδικές φυσικές ομορφιές, ενδιαφέροντες πολιτισμοί, κατάφυτες ορεινές περιοχές που καταλήγουν σε αμμώδεις παραλίες με τροπικά φυτά, είναι ορισμένα από τα στοιχεία που μαγεύουν τους επισκέπτες. Στα χωριά της Μαλαισίας οι παραδοσιακές εικόνες συναρπάζουν:  ορεινά χωριά με ξύλινα σπίτια και παραθαλάσσια σπιτάκια ψαράδων χτισμένα πάνω στη θάλασσα.
Πρωτεύουσα της Μαλαισίας, οικονομικό και εμπορικό κέντρο, η Κουάλα Λουμπούρ είναι μια πόλη αντιθέσεων. Οι σύγχρονοι ουρανοξύστες συνυπάρχουν με τα τζαμιά και τα εμπορικά κέντρα με τις παραδοσιακές γειτονίες.
Δίπλα στους φημισμένους πύργους Petronas  θα δείτε στοιχεία της αποικιακής τέχνης. Οι δίδυμοι πύργοι Πετρόνας (Petronas Twin Towers) με ύψος 452 μέτρα αποτελούν το σύμβολο της πόλης. Η γέφυρα που συνδέει τους δύο πύργους βρίσκεται ανάμεσα στον 41ο και 42ο όροφο σε ύψος 170 μέτρα από το έδαφος. Από το εσωτερικό της μπορείτε να θαυμάσετε την πρωτοποριακή αρχιτεκτονική του κτιρίου καθώς και να απολαύσετε την θαυμάσια θέα στην πόλη.
Η Κουάλα Λουμπούρ είναι μια πολύβουη πόλη που δείχνει να μην κοιμάται ποτέ. Μοντέρνα, με το κέντρο της να μοιάζει περισσότερο με το Μανχάταν ή το κέντρο του Λος Άντζελες παρά με Ασιατική πόλη. Στο κέντρο της πόλης βρίσκεται η πλατεία Ανεξαρτησίας (Dataran Medeka). Η πλατεία περιβάλλεται από ενδιαφέροντα κτίρια. Το Royal Selangor Club House και το  Sultan Abdul Samad Building, θυμίζουν έντονα της περίοδο της βρετανικής διακυβέρνησης.
Στην καρδιά της πόλης βρίσκεται η Chinatown, η οποία σφύζει από ζωή. Στα καταστήματα κατά μήκος της οδού Petaling  θα βρείτε κυριολεκτικά τα πάντα. Αντίκες και χειροτεχνήματα θα βρείτε στην Κεντρική Αγορά. (Central Market).
Η Κουάλα Λουμπούρ προσφέρεται για εξορμήσεις. Εκτός από την ξενάγηση μέσα στην πόλη , ενδιαφέρουσα είναι και η περιήγηση στα περίχωρα καθώς και η επίσκεψη στα παγκοσμίως γνωστά σπήλαια Batu, που κάθε χρόνο ξεπερνούν το ένα εκατομμύριο σε επισκέπτες. Καλά προφυλαγμένα, μέσα σε ένα φυσικό ύψωμα από ασβεστόλιθο, με 272 σκαλιά, φιλοξενούν τον πιο σημαντικό ναό Hindu στην Μαλαισία.  Επίσης με μια ημερήσια εκδρομή σας δίνεται η ευκαιρία να γνωρίσετε την Μάλακα, την παλαιότερη πόλη της χώρας και να επισκεφτείτε το ναό Cheng Hoon, και τα ερείπια της εκκλησίας του Αγίου Παύλου.
Μεγάλο ενδιαφέρον για τους επισκέπτες παρουσιάζει και το θεματικό πάρκο ‘Famosa Animal World Safari’.
To κυριότερο από τα 104 νησιά της Μαλαισίας, το Λανγκάουι αποτελεί ένα τροπικό ησυχαστήριο που βρίσκεται νοτιοδυτικά της Χερσονήσου, πολύ κοντά στα νότια σύνορα της Ταϋλάνδης.  Φημίζεται όχι μόνο για την εξωτική του ομορφιά, τις έρημες αμμουδερές παραλίες και τα γαλάζια του νερά, αλλά και για τους μύθους τους θρύλους και τα έθιμα των κατοίκων του. Το Λανγκάουι απέχει 1 ½ ώρα με αεροπλάνο από τη Σιγκαπούρη.
Φημισμένο για το μαγευτικό του ηλιοβασίλεμα, το Kuching βρίσκεται στο βορειοδυτικό τμήμα του νησιού Βόρνεο της Μαλαισίας. Είναι η πρωτεύουσα της Sarawak  και έχει χτιστεί στις όχθες του ομώνυμου ποταμού. Με συνολικό πληθυσμό που φτάνει τους 580.000 κατοίκους, το Kuching  έχει βραβευτεί από τα Ηνωμένα Έθνη και από τον Παγκόσμιο Οργανισμό Υγείας ως μια από τις καθαρότερες πόλεις στον κόσμο. H φύση οργιάζει στους Εθνικούς δρυμούς Βako και Wetlands Ναtural Park, καθώς και στο Κέντρο διάσωσης και διατήρησης της άγριας πανίδας και χλωρίδας Semenggoh, όπου βρίσκεται το παγκοσμίως γνωστό ορφανοτροφείο Oυρακοτάγκων.
Στους προτεινόμενους προορισμούς, προσφέρουμε μεγάλη γκάμα από ξενοδοχεία, κατηγορία και τύπων δωματίων καθώς και άλλων υπηρεσιών. (εκδρομές, μίνι κρουαζιέρες σε εξωτικούς προορισμούς, κ.α)
Η τελική τιμή του πακέτου διαμορφώνεται με βάση την διαθεσιμότητα των υπηρεσιών τη στιγμή της κράτησης των θέσεων και των τελικών ξενοδοχείων.
Κίνδυνοι Υγείας: To νερό θεωρείται ακατάλληλο, αγοράζετε εμφιαλωμένο. Τα λαχανικά πρέπει να μαγειρεύονται και τα φρούτα να τρώγονται καθαρισμένα.
Ένδυση: Ελαφρά βαμβακερά και λινά ρούχα φοριούνται όλο το χρόνο.
Αγορές: θα βρείτε αντικείμενα παραδοσιακής χειροτεχνίας, υφάσματα μπατίκ, μετάξι, χρυσαφικά και ασημικά, ξυλόγλυπτα και κεραμικά.
Κλίμα: Τροπικό, χωρίς ιδιαίτερα υψηλές θερμοκρασίες. Κατά τη διάρκεια της ημέρας έχει ζέστη, αλλά το βράδυ έχει ψύχρα. Η θερμοκρασία κυμαίνεται από 23 βαθμούς κελσίου έως και 32 βαθμούς κελσίου
Εκδηλώστε το ενδιαφέρον σας εδω
We provide complete value for money travel solutions for both national and international clients and offer the highest levels of service whilst minimising costs at every stage of the travel process…
Εμείς στο COOP TRAVEL κατανοούμε πόσο σημαντικές είναι για εσάς οι διακοπές και  προσπαθούμε να σας προσφέρουμε μέσω της διαδικτυακής μας πλατφόρμας…